text: Politiet efterlyser vidner
  16 april 2012 kl. 11.09
  Der blev i dag begået et røveri mod en bagerforretning i Tønder. Politiet efterlyser vidner.
  Syd- og Sønderjyllands Politi efterlyser vidner i forbindelse med et røveri, der i dag blev begået mod et bageri i Østergade i Tønder.
  Det foregik ved ti-tiden. En ung mand kom ind i bageriet og forlangte penge. Han trude med en kniv.
  Manden beskrives således:
  ? Omkring 16-17 år
  ? Ca. 170 cm høj og almindelig af bygning
  ? Maskeret med bandana (tørklæde), lyseblåt med mørkt mønster
  ? Mørkt kort hår
  ? Iført mørk trøje og hængerøvsbukser
  ? Taler dansk
  Ved du noget eller har set noget hører politiet gerne fra dig. Politiet har tlf. 114.
  